|  |
| --- |
| ЗАЦВЕРДЖАНА |
| Пастанова  Міністэрства адукацыі |
| Рэспублікі Беларусь |
| 10.07.2023 № 192 |

Вучэбная праграма

па вучэбным прадмеце «Гісторыя Беларусі» для X класа ўстаноў адукацыі, якія рэалізуюць адукацыйную праграму агульнай сярэдняй адукацыі з беларускай мовай навучання і выхавання

(базавы ўзровень)

ГЛАВА 1

АГУЛЬНЫЯ ПАЛАЖЭННІ

1. Дадзеная вучэбная праграма па вучэбным прадмеце «Гісторыя Беларусі» (далей – вучэбная праграма) прызначана для арганізацыі сістэматычнага вывучэння гісторыі Беларусі на базавым узроўні ў X–XI класах устаноў адукацыі, якія рэалізуюць адукацыйную праграму сярэдняй адукацыі.

2. Дадзеная вучэбная праграма разлічана:

для X класа на 35 гадзін (1 гадзіна на тыдзень);

для XI класа на 34 гадзіны (1 гадзіна на тыдзень).

Настаўнік мае права з улікам асаблівасцей арганізацыі адукацыйнага працэсу ва ўстанове адукацыі, пазнавальных магчымасцей вучняў змяніць колькасць вучэбных гадзін і паслядоўнасць вывучэння матэрыялу ў межах вучэбнага часу, прызначанага для засваення зместу раздзелаў. Рэзервовы час дапушчальна выкарыстоўваць для правядзення кантролю ведаў і ўменняў вучняў.

3. Мэта вывучэння вучэбнага прадмета «Гісторыя Беларусі» на базавым узроўні – развіццё асобы вучня ў працэсе яго інтэграцыі ў сучаснае сацыякультурнае асяроддзе Беларусі пры засваенні асноў сістэматызаваных тэарэтычных ведаў, авалоданні спосабамі вучэбна-пазнавальнай дзейнасці з інфармацыяй аб найважнейшых працэсах гісторыі Беларусі са старажытных часоў да пачатку XXI ст., набыцці асобаснага жыццёвага вопыту, неабходнага для паспяховай сацыялізацыі асобы.

4. Задачы вывучэння вучэбнага прадмета «Гісторыя Беларусі» на базавым узроўні:

засваенне сістэмных тэарэтычных ведаў аб гісторыі Беларусі са старажытных часоў да пачатку XXI ст.; авалоданне спецыяльнымі спосабамі вучэбна-пазнавальнай дзейнасці пры вывучэнні гісторыі (прадметныя кампетэнцыі);

фарміраванне вопыту пераўтваральнай і творчай пазнавальнай дзейнасці, развіццё ўменняў выкарыстоўваць засвоеныя веды, уменні, вопыт у вучэбна-пазнавальнай дзейнасці і жыццёвых сітуацыях (метапрадметныя кампетэнцыі);

фарміраванне асноў нацыянальнай, грамадзянскай, культурнай ідэнтычнасці асобы; выхаванне грамадзянскасці і патрыятызму (асобасныя кампетэнцыі).

5. Рэкамендуемыя формы і метады навучання і выхавання.

У працэсе засваення зместу вучэбнага матэрыялу выкарыстоўваюцца прадуктыўныя, часткова-пошукавыя (эўрыстычныя), праблемнага выкладу, даследчыя (практычныя) метады.

Рэкамендуемыя віды вучэбна-пазнавальнай дзейнасці: работа з рознымі крыніцамі гістарычнай інфармацыі; самастойнае складанне абагульняючых (параўнальных, сінхранічных) табліц (схем, дыяграм); рашэнне пазнавальных задач і праблемных сітуацый; выкананне заданняў пошукавага (даследчага) характару; удзел у распрацоўцы і рэалізацыі адукацыйных (даследчых) праектаў, дыскусіях; правядзенне экскурсій, наведванне музеяў (экспазіцый, выстаў).

Дадзеная вучэбная праграма прадугледжвае правядзенне ўрокаў «Наш край», што дазволіць пазнаёміць вучняў з асаблівасцямі гістарычнага развіцця свайго рэгіёна. Пры засваенні краязнаўчага матэрыялу мэтазгодна выкарыстоўваць гісторыка-дакументальную хроніку «Памяць»; праводзіць экскурсіі, наведваць музеі і іншыя ўстановы, арганізоўваць праектную (даследчую) дзейнасць вучняў, праводзіць сустрэчы са знакамітымі землякамі.

Пры вывучэнні тэмы «Беларусь у гады Другой сусветнай і Вялікай Айчыннай войнаў» у XI класе неабходна выкарыстоўваць матэрыялы аб генацыдзе беларускага народа, прадастаўленыя Генеральнай пракуратурай Рэспублікі Беларусь, якія размешчаны на нацыянальным адукацыйным партале (https://adu.by).

Выбар форм і метадаў навучання і выхавання, відаў вучэбна-пазнавальнай дзейнасці вызначаецца настаўнікам самастойна на аснове мэт і задач вывучэння пэўнай тэмы і сфармуляваных у дадзенай вучэбнай праграме патрабаванняў да вынікаў вучэбнай дзейнасці вучняў.

6. Чаканыя вынікі засваення дадзенай вучэбнай праграмы:

6.1. асобасныя вынікі навучання арыентаваны на фарміраванне жыццёвага вопыту, светапогляду, асобаснай і грамадзянскай пазіцыі, каштоўнасных арыентацый асобы. Асобасныя вынікі засваення зместу дадзенай вучэбнай праграмы выяўляюцца ў тым, што вучань:

кіруецца ў паводзінах традыцыйнымі каштоўнасцямі, прынятымі ў сучасным беларускім грамадстве;

валодае нацыянальнай самасвядомасцю, пачуццём патрыятызму;

дэманструе сацыяльна актыўныя і адказныя паводзіны;

праяўляе гатоўнасць і здольнасць да ўзаемаразумення, дыялогу і супрацоўніцтва;

6.2. метапрадметныя вынікі навучання выяўляюцца ў тым, што вучань:

вызначае мэты свайго навучання, фармулюе суб’ектыўна новыя задачы вучэбна-пазнавальнай дзейнасці;

самастойна арганізуе дзейнасць, плануе ўласныя вучэбныя дасягненні;

ажыццяўляе прадуктыўную вучэбную дзейнасць на аснове сфарміраваных агульнавучэбных навыкаў;

валодае лагічнымі аперацыямі параўнання, аналізу, сінтэзу, абагульнення, устанаўлення прычынна-выніковых сувязей паміж фактамі, доказу і абвяржэння;

рацыянальна тлумачыць на аснове сфарміраваных ведаў і аналізу ўласнага вопыту з’явы і падзеі, якія адбываюцца ў сучасным жыцці;

крытычна ўспрымае інфармацыю, атрыманую з розных крыніц, правільна інтэрпрэтуе і выкарыстоўвае яе з адукацыйнымі і агульнакультурнымі мэтамі;

6.3. у адпаведнасці з прадметнымі вынікамі навучання вучням трэба засвоіць тэарэтычныя веды, якія характарызуюць гістарычны працэс у цэлым і розныя бакі грамадскага развіцця Беларусі; найбольш істотныя прычынна-выніковыя сувязі; асноўныя гістарычныя паняцці ў іх сістэме і ўзаемасувязі. Прадметныя вынікі навучання прадстаўлены ў «Асноўных патрабаваннях да вынікаў вучэбнай дзейнасці вучняў».

7. Змест навучання па вучэбным прадмеце «Гісторыя Беларусі» пабудаваны ў адпаведнасці з канцэнтрычным прынцыпам, што прадугледжвае засваенне зместу вучэбнага матэрыялу ў X–XI класах на праблемна-тэарэтычным узроўні.

ГЛАВА 2

ЗМЕСТ ВУЧЭБНАГА ПРАДМЕТА Ў X КЛАСЕ

АСНОЎНЫЯ ПАТРАБАВАННІ ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

(1 гадзіна на тыдзень, усяго 35 гадзін, у тым ліку 1 рэзервовая гадзіна)

УВОДЗІНЫ

(1 гадзіна)

Асаблівасці гісторыі Беларусі са старажытных часоў да канца ХVIII ст. Гісторыя Беларусі – складовая частка сусветнай гісторыі. Перыядызацыя гісторыі Беларусі са старажытных часоў да канца ХVIII ст. Перыяды фарміравання беларускага этнасу (народнасці). Гістарычныя формы дзяржаўнасці на тэрыторыі Беларусі. Асаблівасці грамадска-палітычнага, сацыяльна-эканамічнага і духоўна-культурнага развіцця на беларускіх землях.

ПЕРШАБЫТНАЕ ГРАМАДСТВА НА БЕЛАРУСКІХ ЗЕМЛЯХ: СТАНАЎЛЕННЕ І РАЗВІЦЦЁ

(4 гадзіны)

Старажытнае насельніцтва Беларусі. Насельніцтва Беларусі ў каменным веку. Індаеўрапейцы і іх роля ў гісторыі Беларусі. Насельніцтва Беларусі ў бронзавым веку. Насельніцтва Беларусі ў жалезным веку.

Гаспадарчая дзейнасць і сацыяльныя адносіны на тэрыторыі Беларусі ў старажытны перыяд. Асаблівасці гаспадарчай дзейнасці. Неалітычная рэвалюцыя і яе наступствы. Сацыяльныя наступствы выкарыстання металаў. Эвалюцыя першабытнай абшчыны.

Рэлігійныя ўяўленні і духоўная культура старажытнага насельніцтва Беларусі. Формы рэлігійных уяўленняў у першабытным грамадстве. Міфалогія. Першабытнае мастацтва.

Урок абагульнення

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Вучні павінны:

ведаць:

азначэнні паняццяў: спажывецкая гаспадарка, вытворчая гаспадарка, неалітычная рэвалюцыя, рэлігія, міфалогія, родавая абшчына, суседская абшчына;

умець:

лакалізаваць у часе вывучаемыя з’явы, працэсы першабытнага грамадства;

сінхранізаваць з’явы і працэсы, якія адбываліся ў гісторыі Беларусі і іншых рэгіёнах свету ў вывучаемы перыяд;

лакалізаваць у прасторы працэс першапачатковага засялення тэрыторыі Беларусі;

фармуляваць азначэнні паняццяў на аснове выяўлення іх істотных прыкмет: спажывецкая гаспадарка, вытворчая гаспадарка, неалітычная рэвалюцыя, рэлігія, міфалогія, радавая абшчына, суседская абшчына; канкрэтызаваць іх прыкладамі вывучаных гістарычных фактаў (падзей, з’яў і працэсаў);

характарызаваць эвалюцыю гаспадарчай дзейнасці, сацыяльнай структуры першабытнага грамадства, рэлігійных уяўленняў старажытных людзей, развіццё першабытнага мастацтва на тэрыторыі Беларусі з апорай на розныя крыніцы інфармацыі; пераводзіць тэкставую інфармацыю ў знакава-сімвальную і наадварот;

устанаўліваць і тлумачыць прычынна-выніковыя сувязі паміж неалітычнай рэвалюцыяй і ўзнікненнем маёмаснай няроўнасці ў першабытным грамадстве; фарміраваннем уяўленняў першабытных людзей аб навакольным свеце і з’яўленнем рэлігійных вераванняў і мастацтва;

параўноўваць і тлумачыць розныя пункты гледжання па пытаннях развіцця першабытнага грамадства на беларускіх землях;

фармуляваць уласныя ацэначныя меркаванні аб значэнні адкрыццяў і вынаходстваў старажытных людзей;

сістэматызаваць, класіфікаваць і абагульняць вывучаныя гістарычныя факты аб развіцці першабытнага грамадства на беларускіх землях па самастойна вызначаных крытэрыях і фармуляваць на гэтай аснове аргументаваныя высновы;

устанаўліваць унутрыпрадметныя і міжпрадметныя сувязі ў працэсе вырашэння вучэбных задач;

адрозніваць гістарычны факт ад яго інтэрпрэтацыі.

Прымяняць засвоеныя веды і ўменні для:

тлумачэння гістарычнага кантэксту пры чытанні мастацкай літаратуры, праглядзе фільмаў, наведванні музеяў;

вызначэння ўласнай пазіцыі ў адносінах да гістарычных падзей, з’яў, працэсаў;

рашэння вучэбных і практычных задач, якія патрабуюць інтэграцыі ведаў з розных вучэбных прадметаў;

выканання творчых заданняў, праектаў, даследчых работ, апісання і тлумачэння іх вынікаў;

усвядомленых паводзін як прадстаўніка грамадзянскай, этнакультурнай агульнасці, грамадзяніна Рэспублікі Беларусь.

ЭТНІЧНЫЯ ПРАЦЭСЫ НА БЕЛАРУСКІХ ЗЕМЛЯХ

(3 гадзіны)

Балты і славяне на тэрыторыі Беларусі. Фарміраванне балцкай супольнасці. Праблема паходжання славян і іх рассялення на тэрыторыі Беларусі. Узаемаадносіны балтаў і славян. Славянскія плямёны на тэрыторыі Беларусі.

Фарміраванне беларускай народнасці. Сацыяльна-эканамічныя і грамадска-палітычныя перадумовы фарміравання беларускай народнасці. Складванне этнічнай тэрыторыі і агульнай мовы беларускага этнасу. Адзінства матэрыяльнай і духоўнай культуры беларускай народнасці.

Урок абагульнення

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Вучні павінны:

ведаць:

азначэнні паняццяў: этнас, народнасць, асіміляцыя;

умець:

лакалізаваць у часе працэсы засялення славянамі тэрыторыі Беларусі, фарміравання беларускай народнасці;

сінхранізаваць этнічныя працэсы, якія адбываліся ў гісторыі Беларусі і ў іншых рэгіёнах свету ў вывучаемы перыяд;

лакалізаваць у прасторы працэсы засялення славянамі тэрыторыі Беларусі, фарміравання беларускай народнасці; выкарыстоўваць гістарычную карту як крыніцу інфармацыі аб фарміраванні беларускага этнасу;

фармуляваць азначэнні паняццяў на аснове выяўлення іх істотных прыкмет: этнас, народнасць, асіміляцыя; канкрэтызаваць іх прыкладамі вывучаных гістарычных фактаў (падзей, з’яў і працэсаў);

характарызаваць этапы (працэс) фарміравання беларускай народнасці з апорай на розныя крыніцы інфармацыі; пераводзіць тэкставую інфармацыю ў знакава-сімвальную і наадварот;

параўноўваць і тлумачыць розныя пункты гледжання на працэс фарміравання беларускай народнасці;

сістэматызаваць, класіфікаваць і абагульняць вывучаныя гістарычныя факты аб фарміраванні беларускай народнасці па самастойна вызначаных крытэрыях і фармуляваць на гэтай аснове аргументаваныя высновы;

фармуляваць уласныя ацэначныя меркаванні па пытаннях фарміравання беларускай народнасці;

устанаўліваць унутрыпрадметныя і міжпрадметныя сувязі ў працэсе вырашэння вучэбных задач;

адрозніваць гістарычны факт ад яго інтэрпрэтацыі.

Прымяняць засвоеныя веды і ўменні для:

тлумачэння гістарычнага кантэксту пры чытанні мастацкай літаратуры, праглядзе фільмаў, наведванні музеяў;

аналізу сучаснай сацыяльнай інфармацыі, прадстаўленай у сродках масавай інфармацыі;

вызначэння ўласнай пазіцыі ў адносінах да гістарычных фактаў;

рашэння вучэбных і практычных задач, якія патрабуюць інтэграцыі ведаў з розных вучэбных прадметаў;

выканання творчых заданняў, праектаў, даследчых работ, апісання і тлумачэння іх вынікаў;

ідэнтыфікацыі сябе як жыхара Беларусі і грамадзяніна Рэспублікі Беларусь; усвядомленых паводзін як прадстаўніка грамадзянскай, этнакультурнай агульнасці, грамадзяніна Рэспублікі Беларусь.

СТАНАЎЛЕННЕ І РАЗВІЦЦЁ ДЗЯРЖАЎНАСЦІ

НА ТЭРЫТОРЫІ БЕЛАРУСІ

(8 гадзін)

Першыя дзяржаўныя ўтварэнні на тэрыторыі Беларусі. Дзяржаваўтваральныя працэсы ва Усходняй Еўропе. Старажытная Русь. Полацкае княства – першая гістарычная форма дзяржаўнасці на тэрыторыі Беларусі. Тураўскае княства.

Княствы на тэрыторыі Беларусі ў перыяд раздробленасці. Прычыны і пачатак раздробленасці. Удзельныя княствы Полацкай зямлі. Тураўская зямля ў перыяд раздробленасці. Княствы Панямоння, Пабужжа і Пасожжа.

Утварэнне Вялікага Княства Літоўскага, Рускага і Жамойцкага. Утварэнне Вялікага Княства Літоўскага (далей – ВКЛ) як поліэтнічнай дзяржавы. Асноўныя канцэпцыі ўтварэння ВКЛ. Дзейнасць першых князёў па фарміраванні тэрыторыі ВКЛ.

Становішча беларускіх зямель у складзе ВКЛ у XIV – першай палове XV ст. Шляхі ўключэння беларускіх зямель у склад ВКЛ. Крэўская унія і яе наступствы. Палітыка Вітаўта. Дынастычная вайна 1432–1439 гг. Змена дынастый у ВКЛ.

Дзяржаўная ўлада і мясцовае кіраванне ў ВКЛ у другой палове XIV – першай палове XVI ст. Змены ў дзяржаўным кіраванні і пераход да саслоўна-прадстаўнічай манархіі. Адміністрацыйна-тэрытарыяльны падзел. Судовая сістэма і заканадаўства.

Беларускія землі ў складзе Рэчы Паспалітай у другой палове XVI – XVII ст. Перадумовы і прычыны аб’яднання ВКЛ і Польскага каралеўства. Дзяржаўны лад і органы кіравання Рэчы Паспалітай. Адстойванне дзяржаўнай самастойнасці ВКЛ у складзе Рэчы Паспалітай.

Уключэнне беларускіх зямель у склад Расійскай імперыі. Перадумовы заняпаду Рэчы Паспалітай. Умяшанне замежных дзяржаў ва ўнутраныя справы Рэчы Паспалітай. Спробы палітычнага рэфармавання Рэчы Паспалітай. Першы і другі падзелы Рэчы Паспалітай. Паўстанне 1794 г. і трэці падзел Рэчы Паспалітай.

Урок абагульнення

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Вучні павінны:

ведаць:

азначэнні паняццяў: дзяржава, раздробленасць, дынастычная вайна, саслоўна-прадстаўнічая манархія, шляхецкая рэспубліка, рэформа;

умець:

лакалізаваць у часе працэсы фарміравання гістарычных форм дзяржаўнасці на тэрыторыі Беларусі;

сінхранізаваць працэсы фарміравання дзяржаўнасці ў гісторыі Беларусі і ў іншых рэгіёнах свету ў вывучаемы перыяд;

лакалізаваць у прасторы працэсы ўтварэння ВКЛ, Рэчы Паспалітай, падзелы Рэчы Паспалітай;

выкарыстоўваць гістарычную карту як крыніцу інфармацыі аб палітычным развіцці беларускіх зямель;

фармуляваць азначэнні паняццяў на аснове выяўлення іх істотных прыкмет: дзяржава, раздробленасць, дынастычная вайна, саслоўна-прадстаўнічая манархія, шляхецкая рэспубліка, рэформа; канкрэтызаваць іх прыкладамі вывучаных гістарычных фактаў (падзей, з’яў і працэсаў);

характарызаваць палітычнае развіццё беларускіх земляў у ІХ–ХVІІІ стст. (асаблівасці грамадска-палітычнага развіцця беларускіх зямель у складзе Полацкага, Тураўскага княстваў, Старажытнай Русі, ВКЛ, Рэчы Паспалітай; шляхі ўзнікнення ВКЛ, змены грамадска-палітычнага ладу ВКЛ, Рэчы Паспалітай; вынікі дзейнасці гістарычных асоб) з апорай на розныя крыніцы інфармацыі; пераводзіць тэкставую інфармацыю ў знакава-сімвальную і наадварот;

устанаўліваць і тлумачыць прычыны і наступствы станаўлення, развіцця дзяржаўнасці на тэрыторыі Беларусі;

параўноўваць і тлумачыць розныя пункты гледжання па пытаннях станаўлення і развіцця гістарычных форм дзяржаўнасці на тэрыторыі Беларусі;

сістэматызаваць, класіфікаваць і абагульняць вывучаныя гістарычныя факты аб фарміраванні гістарычных форм беларускай дзяржаўнасці па самастойна вызначаных крытэрыях і фармуляваць на гэтай аснове аргументаваныя высновы;

прэзентаваць паведамленні аб палітычным развіцці беларускіх зямель у IX–XVIII стст., гістарычных асобах, падрыхтаваныя з выкарыстаннем розных крыніц інфармацыі (даведнікаў, энцыклапедый, глабальнай камп’ютарнай сеткі інтэрнэт (далей – інтэрнэт));

фармуляваць уласныя ацэначныя меркаванні па пытаннях палітычнага развіцця беларускіх земляў у IX–XVIII стст.;

устанаўліваць унутрыпрадметныя і міжпрадметныя сувязі ў працэсе вырашэння вучэбных задач;

адрозніваць гістарычны факт ад яго інтэрпрэтацыі.

Прымяняць засвоеныя веды і ўменні для:

тлумачэння гістарычнага кантэксту пры чытанні мастацкай літаратуры, праглядзе фільмаў, наведванні музеяў;

аналізу сучаснай сацыяльнай інфармацыі, прадстаўленай у сродках масавай інфармацыі;

вызначэння ўласнай пазіцыі ў адносінах да гістарычных фактаў і асоб;

рашэння вучэбных і практычных задач, якія патрабуюць інтэграцыі ведаў з розных вучэбных прадметаў;

выканання творчых заданняў, праектаў, даследчых работ, апісання і тлумачэння іх вынікаў;

ідэнтыфікацыі сябе як жыхара Беларусі і грамадзяніна Рэспублікі Беларусь; усвядомленых паводзін як прадстаўніка грамадзянскай, этнакультурнай агульнасці, грамадзяніна Рэспублікі Беларусь.

САЦЫЯЛЬНА-ЭКАНАМІЧНАЕ РАЗВІЦЦЁ

БЕЛАРУСКІХ ЗЯМЕЛЬ

(6 гадзін)

Сацыяльна-эканамічнае развіццё беларускіх зямель у ІХ – сярэдзіне ХІІІ ст. Станаўленне феадальных адносін. Шматукладная гаспадарка ўсходніх славян. Старажытныя гарады Беларусі. Значэнне гандлёвага шляху «з варагаў у грэкі».

Развіццё феадальных адносін на беларускіх землях у сярэдзіне XIII – першай палове XVI ст. Пазямельныя адносіны ў ВКЛ. Складванне станаў-саслоўяў феадальнага грамадства.

Гарады, рамёствы і гандаль на беларускіх землях у сярэдзіне XIII – першай палове XVI ст. Станаўленне гарадоў як гандлева-рамесных цэнтраў. Мястэчкі. Магдэбургскае права.

Сацыяльна-эканамічнае становішча беларускіх зямель у другой палове ХVI – першай палове XVII ст. Перадумовы і асаблівасці станаўлення фальваркава-паншчыннай гаспадаркі. Аграрная рэформа 1557 г. Гарады ў сярэдзіне XVI – першай палове XVII ст. Развіццё гандлю.

Сацыяльна-эканамічнае развіццё беларускіх зямель у другой палове XVII – XVIII ст. Эканамічны заняпад у другой палове XVII – пачатку XVIII ст. Аднаўленне гаспадаркі. Сацыяльныя супярэчнасці. Узнікненне мануфактур і магнацкае прадпрымальніцтва. Напрамкі і асаблівасці эканамічнага рэфармавання Рэчы Паспалітай.

Урок абагульнення

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Вучні павінны:

ведаць:

азначэнні паняццяў: аграрнае грамадства, магнацкае прадпрымальніцтва, прыгоннае права, саслоўе, феадальныя адносіны, фальваркава-паншчынная сістэма;

умець:

лакалізаваць у часе сацыяльна-эканамічныя з’явы і працэсы, якія адбываліся на тэрыторыі Беларусі ў вывучаемы перыяд;

сінхранізаваць сацыяльна-эканамічныя з’явы і працэсы, якія адбываліся ў гісторыі Беларусі і ў Еўропе ў вывучаемы перыяд;

лакалізаваць у прасторы вывучаемыя сацыяльна-эканамічныя з’явы і працэсы;

выкарыстоўваць гістарычную карту як крыніцу інфармацыі аб сацыяльна-эканамічным развіцці беларускіх зямель;

фармуляваць азначэнні паняццяў на аснове выяўлення іх істотных прыкмет: аграрнае грамадства, магнацкае прадпрымальніцтва, прыгоннае права, саслоўе, феадальныя адносіны, фальваркава-паншчынная сістэма; канкрэтызаваць іх прыкладамі вывучаных гістарычных фактаў (падзей, з’яў, працэсаў);

характарызаваць сацыяльна-эканамічныя з’явы і працэсы (эканамічная спецыялізацыя беларускіх зямель, аграрная рэформа 1557 г., этапы запрыгоньвання сялянства, формы арганізацыі прамысловай вытворчасці, саслоўная структура грамадства ў ВКЛ, Рэчы Паспалітай) з апорай на розныя крыніцы інфармацыі; пераводзіць тэкставую інфармацыю ў знакава-сімвальную і наадварот;

устанаўліваць і тлумачыць прычынна-выніковыя сувязі паміж вывучаемымі сацыяльна-эканамічнымі з’явамі і працэсамі; тлумачыць узаемасувязь сацыяльна-эканамічных з’яў і працэсаў са станаўленнем дзяржаўнасці на тэрыторыі Беларусі;

параўноўваць вывучаемыя сацыяльна-эканамічныя з’явы і працэсы па самастойна вызначаных крытэрыях і фармуляваць аргументаваныя высновы;

параўноўваць і тлумачыць розныя пункты гледжання па пытаннях сацыяльна-эканамічнага развіцця беларускіх зямель у ІХ–ХVІІІ стст.;

сістэматызаваць, класіфікаваць і абагульняць вывучаныя сацыяльна-эканамічныя з’явы і працэсы па самастойна вызначаных крытэрыях і фармуляваць на гэтай аснове аргументаваныя высновы;

фармуляваць уласныя ацэначныя меркаванні па пытаннях сацыяльна-эканамічнага развіцця беларускіх зямель у ІХ–ХVІІІ стст.;

устанаўліваць унутрыпрадметныя і міжпрадметныя сувязі ў працэсе вырашэння вучэбных задач;

адрозніваць гістарычны факт ад яго інтэрпрэтацыі.

Прымяняць засвоеныя веды і ўменні для:

тлумачэння гістарычнага кантэксту пры чытанні мастацкай літаратуры, праглядзе фільмаў, наведванні музеяў;

аналізу сучаснай сацыяльнай інфармацыі, прадстаўленай у сродках масавай інфармацыі;

вызначэння ўласнай пазіцыі ў адносінах да гістарычных фактаў;

рашэння вучэбных і практычных задач, якія патрабуюць інтэграцыі ведаў з розных вучэбных прадметаў;

выканання творчых заданняў, праектаў, даследчых работ, апісання і тлумачэння іх вынікаў;

ідэнтыфікацыі сябе як жыхара Беларусі і грамадзяніна Рэспублікі Беларусь; усвядомленых паводзін як прадстаўніка грамадзянскай, этнакультурнай агульнасці, грамадзяніна Рэспублікі Беларусь.

РЭЛІГІЙНАЕ СТАНОВІШЧА НА БЕЛАРУСКІХ ЗЕМЛЯХ

(5 гадзін)

Рэлігійная сітуацыя на беларускіх землях у канцы Х – сярэдзіне ХІІІ ст. Асаблівасці язычніцкага светапогляду. Прычыны прыняцця і працэс распаўсюджання хрысціянства. Дваяверства. Уплыў хрысціянства на дзяржаваўтваральныя і культурныя працэсы.

Рэлігійнае жыццё на беларускіх землях у сярэдзіне ХIII – першай палове XVI ст. Поліканфесійны характар грамадства ВКЛ. Змяненне рэлігійнай палітыкі ў ВКЛ пасля заключэння Крэўскай уніі.

Рэфармацыйны рух у ВКЛ. Перадумовы Рэфармацыі ў ВКЛ. Асноўныя напрамкі, асаблівасці і значэнне рэфармацыйнага руху на беларускіх землях. Контррэфармацыя ў ВКЛ і яе наступствы.

Канфесійнае становішча на беларускіх землях у канцы XVI – XVIII ст. Заключэнне Берасцейскай царкоўнай уніі. Распаўсюджанне ўніяцкай царквы на беларускіх землях. Праблема дысідэнтаў у Рэчы Паспалітай.

Урок абагульнення

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Вучні павінны:

ведаць:

азначэнні паняццяў: язычніцтва, хрысціянства, праваслаўе, каталіцызм, Рэфармацыя, пратэстантызм, Контррэфармацыя, дысідэнты;

умець:

лакалізаваць у часе працэсы хрысціянізацыі, Рэфармацыі і Контррэфармацыі на беларускіх землях;

сінхранізаваць працэсы хрысціянізацыі, Рэфармацыі і Контррэфармацыі на тэрыторыи Беларусі і ў Еўропе;

выкарыстоўваць гістарычную карту як крыніцу інфармацыі аб рэлігійным становішчы на беларускіх землях;

фармуляваць азначэнні паняццяў на аснове выяўлення іх істотных прыкмет: язычніцтва, хрысціянства, праваслаўе, каталіцызм, Рэфармацыя, пратэстантызм, Контррэфармацыя, дысідэнты; канкрэтызаваць іх прыкладамі вывучаных гістарычных фактаў (падзей, з’яў, працэсаў);

характарызаваць рэлігійнае становішча на беларускіх землях (напрамкі хрысціянізацыі, працэсы Рэфармацыі і Контррэфармацыі, дасягненні гістарычных і рэлігійных асоб у X–XVIII стст.) з апорай на розныя крыніцы інфармацыі; пераводзіць тэкставую інфармацыю ў знакава-сімвальную і наадварот;

устанаўліваць і тлумачыць прычынна-выніковыя сувязі паміж працэсамі хрысціянізацыі, Рэфармацыі і Контррэфармацыі на беларускіх землях;

параўноўваць працэсы хрысціянізацыі, Рэфармацыі і Контррэфармацыі на беларускіх землях і ў Еўропе па самастойна вызначаных крытэрыях і фармуляваць аргументаваныя высновы;

параўноўваць і тлумачыць розныя пункты гледжання па пытаннях канфесіянальнага развіцця беларускіх зямель у перыяд, які вывучаецца;

фармуляваць уласныя ацэначныя меркаванні па пытаннях канфесіянальнага развіцця Беларусі ў X–XVIII стст.;

устанаўліваць унутрыпрадметныя і міжпрадметныя сувязі ў працэсе вырашэння вучэбных задач.

Прымяняць засвоеныя веды і ўменні для:

тлумачэння гістарычнага кантэксту пры чытанні мастацкай літаратуры, праглядзе фільмаў, наведванні музеяў;

аналізу сучаснай сацыяльнай інфармацыі, прадстаўленай у сродках масавай інфармацыі;

вызначэння ўласнай пазіцыі ў адносінах да гістарычных фактаў і асоб;

рашэння вучэбных і практычных задач, якія патрабуюць інтэграцыі ведаў з розных вучэбных прадметаў;

выканання творчых заданняў, праектаў, даследчых работ, апісання і тлумачэння іх вынікаў;

ідэнтыфікацыі сябе як жыхара Беларусі і грамадзяніна Рэспублікі Беларусь; усвядомленых паводзін як прадстаўніка грамадзянскай, этнакультурнай супольнасці, грамадзяніна Рэспублікі Беларусь.

КУЛЬТУРА БЕЛАРУСІ

(5 гадзін)

Культура беларускіх зямель у ІХ–XIII стст. Пісьменства і літаратура. Полацкая і Гродзенская архітэктурныя школы. Дэкаратыўна-прыкладное мастацтва.

Культура беларускіх зямель у XIV–XVI стст. Характар культурных працэсаў у ВКЛ. Архітэктура. Беларуская готыка. Агульнадзяржаўнае летапісанне ў ВКЛ. Пачатак кнігадрукавання. Асаблівасці культуры эпохі Адраджэння (Рэнесансу) на беларускіх землях.

Барока ў культуры Беларусі. Пачатак барока ў культуры Беларусі. Літаратура і кніжная справа. Тэатр. Выяўленчае мастацтва. Архітэктура.

Уплыў Асветніцтва на беларускіх землях. Грамадска-палітычная думка. Навуковыя дасягненні. Мастацкая культура. Рэформы Эдукацыйнай камісіі.

Урок абагульнення

АСНОЎНЫЯ ПАТРАБАВАННІ

ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

Вучні павінны:

ведаць:

азначэнні паняццяў: Адраджэнне (Рэнесанс), сарматызм, барока, Асветніцтва, класіцызм;

умець:

лакалізаваць у часе працэсы культурнага развіцця Беларусі ў IX–XVIII стст.;

сінхранізаваць падзеі, з’явы, працэсы культурнага развіцця Беларусі, краін Еўропы у перыяд, які вывучаецца;

фармуляваць азначэнні паняццяў на аснове выяўлення іх істотных прыкмет: Адраджэнне (Рэнесанс), сарматызм, барока, Асветніцтва, класіцызм; канкрэтызаваць іх прыкладамі вывучаных гістарычных фактаў (падзей, з’яў, працэсаў);

характарызаваць развіццё культуры Беларусі ў вывучаемы перыяд (асаблівасці эпох Адраджэння (Рэнесансу) і Асветніцтва на тэрыторыі Беларусі; помнікі культуры ў Беларусі, дасягненні ўраджэнцаў Беларусі ў розных галінах матэрыяльнай і духоўнай культуры) з апорай на розныя крыніцы інфармацыі; пераводзіць тэкставую інфармацыю ў знакава-сімвальную і наадварот;

устанаўліваць і тлумачыць прычынна-выніковыя сувязі паміж палітычнымі, сацыяльна-эканамічнымі, рэлігійнымі працэсамі і развіццём культуры ў Беларусі;

параўноўваць і тлумачыць розныя пункты гледжання па пытаннях развіцця культуры ў Беларусі ў вывучаемы перыяд;

сістэматызаваць, класіфікаваць і абагульняць вывучаныя гістарычныя факты аб развіцці культуры, адукацыі і навукі ў Беларусі ў вывучаемы перыяд па самастойна вызначаных крытэрыях і фармуляваць на гэтай аснове аргументаваныя высновы;

прэзентаваць паведамленні аб культурным развіцці беларускіх зямель, дасягненнях дзеячаў культуры - ураджэнцаў Беларусі, помніках культуры ў вывучаемы перыяд, падрыхтаваныя з выкарыстаннем розных крыніц інфармацыі (даведнікаў, энцыклапедый, інтэрнэта);

фармуляваць уласныя ацэначныя меркаванні аб выніках культурнага развіцця Беларусі, дасягненнях дзеячаў культуры – ураджэнцаў Беларусі;

устанаўліваць унутрыпрадметныя і міжпрадметныя сувязі ў працэсе вырашэння вучэбных задач;

адрозніваць гістарычны факт ад яго інтэрпрэтацыі.

Прымяняць засвоеныя веды і ўменні для:

тлумачэння гістарычнага кантэксту пры чытанні мастацкай літаратуры, праглядзе фільмаў, наведванні музеяў;

аналізу сучаснай сацыяльнай інфармацыі, прадстаўленай у сродках масавай інфармацыі;

рашэння вучэбных і практычных задач, якія патрабуюць інтэграцыі ведаў з розных вучэбных прадметаў;

выканання творчых заданняў, праектаў, даследчых работ, апісання і тлумачэння іх вынікаў;

ідэнтыфікацыі сябе як жыхара Беларусі і грамадзяніна Рэспублікі Беларусь; усвядомленых паводзін як прадстаўніка грамадзянскай, этнакультурнай агульнасці, грамадзяніна Рэспублікі Беларусь.

Наш край (1 гадзіна)

Выніковае абагульненне (1 гадзіна)